Reglur um fjáraflanir Aspar – Fjáröflunarnefnd . Stjórn Íþróttafélags Aspar skipar sex manna fjáröflunarnefnd . Hlutverk nefndarinnar er að : Framfylgja stefnu og reglum félagsins um safnanir Kynna reglur félagsins um safnanir á vegum þess Halda skrá um þær safnanir sem fara fram á vegum félagsins og afrakstur Veita deildun félagsins upplýsingar um safnanir sem farið hafa fram og fyrirhugaðar eru á vegum félagsins sé eftir þeim leitað Skipuleggja safnanir á vegum félagsins fyrir komandi tímabil og deila þeim meðal félagsmanna . Öllum sem hyggst safna á vegum félagsins er skylt að óska eftir leyfi hjá fjáröflunarnefnd og fá samþykki hennar til söfnunarinnar . Fjáröflunarnefnd skal leggja mat á hvaða deildir þurfa að safna og leggja tillögur um slíkt til stjórnar . Stjórnin samþykkir eftirfarandi reglur sem ráðinu ber að framfylgja : Ef deild hyggst fara í utanlandsferð eða viðlíka stór verkefni mun stjórn og fjáröflunarnefnd taka á því máli og ákveða fjáröflunarleiðir Ef deild ætlar að afla fjár með sölu á vöru þarf það að fara í gegnum reikninga félagsins og stjórn félagsins stofnar til reikningsviðskipta við þau fyrirtæki sem vara er keypt frá Eingöngu stjórn félagsins og fjáröflunarnefndar í umboði stjórnar er heimilt er að afla styrkja hjá fyrirtækjum í nafni félagsins . Öðrum er það óheimilt Allir peningar sem safnast í fjáröflunum í nafni Íþróttafélagsins Aspar skulu fara inn á bankareikning á nafni og kt. félagsins . Gjaldkeri Aspar sér um að stofna bankareikningana og sendir útskrift af þeim reikningi fjáröflunarnefndar sem stýrir söfnuninni . Fjáröflunarnefnd skal halda bókhald yfir skiptingu söfnunarfjár milli einstaklinga . Nefndinni ber að veita upplýsingar um skiptingu fjárins ef þess er óskað , af foreldrum eða stjórn Aspar . Reglur um safnanir á vegum félagsins Tilgangur safnana í nafni Íþróttafélagsins Aspar skal ávalt vera skýr og söfnunarfé ráðstafað í samræmi við hann Óheimilt er að safna fé til einkaneyslu í nafni félagsins . Til einkaneyslu telst öll önnur neysla en sem til er stofnað vegna verkefna og viðburða á vegum félagsins og stjórn hefur samþykkt Foreldraráð og fjáröflunarnefnd félagsins skulu setja reglur um skiptingu söfnunarfjár milli einstaklinga , enda hafi þær verið ræddar og samþykktar af þeim sem að söfnuninni standa , vera í samræmi við reglur félagsins og samþykkt af stjórn Aspar Hafi einstaklingur safnað fé sem sérstaklega er merkt honum en verður af óviðráðanlegum orsökum að hætta við þátttöku í verkefni sem fénu var ætlað . Skal féð þá sett til hliðar þar til viðkomandi einstaklingur getur nýtt það í ferðum Aspar síðar meir . Ef viðkomandi hættir í félaginu verður féð geymt í þrettán mánuði , og að þeim tíma liðnum rennur það til félagsins Stjórn Aspar úrskurðar um öll ágreiningsmál sem upp kunna að koma í tengslum við safnanir á vegum félagsins , getur sett nánari reglur um þær og veitt undanþágur ef slíkt telst nauðsynlegt .